62007CO0175_DA
Sagens genstand
Afgørelse
Sagens genstand
Angående
Anmodning om præjudiciel afgørelse – tribunal de grande instance de Nanterre – gyldighed i forhold til artikel 15 i Rådets forordning (EF) nr. 1260/2001 af 19. juni 2001 om den fælles markedsordning for sukker (EFT L 178, s. 1) samt i forhold til proportionalitetsprincippet og princippet om forbud mod forskelsbehandling og Kommissionens forordning (EF) nr. 314/2002 af 20. februar 2002 om gennemførelsesbestemmelser for kvoteordningen for sukker (EFT L 50, s. 40) – gyldighed i forhold til Kommissionens forordning (EF) nr. 1260/2001 og nr. 314/2002 samt Kommissionens forordning (EF) nr. 1686/2005 af 14. oktober 2005 om fastsættelse for produktionsåret 2004/05 af produktionsafgifterne samt koefficienten for tillægsafgiften for sukker (EUT L 271, s. 12) – produktionsafgift, som medregner de sukkermængder, der er indeholdt i forarbejdede produkter, og som udføres uden at opnå eksportrestitution.
Afgørelse
Konklusion
1) Gennemgangen af artikel 6, stk. 4, i Kommissionens forordning (EF) nr. 314/2002 af 20. februar 2002 om gennemførelsesbestemmelser for kvoteordningen for sukker, som ændret ved Kommissionens forordning (EF) nr. 38/2004 af 9. januar 2004, for så vidt som denne bestemmelse ikke fastsætter, at der ved beregningen af produktionsafgiften, fra det eksporterbare overskud skal udelukkes de sukkermængder, der er indeholdt i udførte forarbejdede produkter, for hvilke der ikke er blevet tildelt eksportrestitution, har intet frembragt, der kan rejse tvivl om gyldigheden heraf.
2) Kommissionens forordning (EF) nr. 1686/2005 af 14. oktober 2005 om fastsættelse for produktionsåret 2004/05 af produktionsafgifterne samt koefficienten for tillægsafgiften for sukker er ugyldig.